ai4bharat/Pralekha huggingface dataset:
रसायन आणि खते मंत्रालय
खरीप हंगामाकरिता  फॉस्फेटयुक्त आणि पोटॅशयुक्त  खतांसाठी पोषक तत्वांवर आधारित अनुदान  दरांना केंद्रीय मंत्रिमंडळाची मंजुरी
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज खरीप हंगाम - 2022 करिता  फॉस्फेटयुक्त आणि पोटॅशयुक्त  खतांसाठी पोषक तत्वांवर आधारित अनुदानाच्या  दरांसाठी खत विभागाच्या प्रस्तावाला मंजुरी दिली आहे.
आर्थिक परिणाम:
एनबीएस खरीप-2022 साठी  केंद्रीय मंत्रिमंडळाने मंजूर केलेले अनुदान. 60,939.23 कोटी रुपये असून त्यात मालवाहतूक अनुदानाद्वारे स्वदेशी खतासाठी  समर्थन आणि स्वदेशी उत्पादन आणि डाय-अमोनियम फॉस्फेटच्या आयातीसाठी अतिरिक्त समर्थन यांचा समावेश आहे.
फायदे:
डाय-अमोनियम फॉस्फेट  आणि त्याच्या कच्च्या मालाच्या आंतरराष्ट्रीय किमतीत झालेल्या वाढीचा भार प्रामुख्याने केंद्र सरकारने उचलला आहे. डाय-अमोनियम फॉस्फेटवरील सध्याच्या 1650 रुपये प्रति बॅग अनुदानाऐवजी 2501 रुपये प्रति बॅग अनुदान देण्याचा निर्णय केंद्र सरकारने घेतला आहे जे गेल्या वर्षीच्या अनुदान दरांपेक्षा 50% वाढले आहे. डाय-अमोनियम फॉस्फेट आणि त्याच्या कच्च्या मालाच्या किमतीमधील वाढ अंदाजे 80% आहे. हे शेतकऱ्यांना अनुदानित, परवडणाऱ्या आणि वाजवी दरांवर अधिसूचित फॉस्फेट आणि पोटॅश युक्त खते मिळण्यास मदत करेल आणि कृषी क्षेत्राला मदत करेल.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
संरक्षण मंत्रालय
आयएनएस त्रिकंद आंतरराष्ट्रीय सागरी युद्धसराव / कटलास एक्सप्रेस 23  मध्ये सहभागी
आखाती प्रदेशात 26 फेब्रुवारी ते 16 मार्च 2023 दरम्यान होत असलेल्या आंतरराष्ट्रीय सागरी युद्धसराव/ कटलास एक्सप्रेस 2023  मध्ये आयएनएस त्रिकंद सहभागी झाले आहे. सागरी सुरक्षा अधिक बळकट करण्याच्या सामाईक उद्दिष्टासाठी तसेच व्यापारासाठी सागरी मार्ग सुरक्षित ठेवण्यासाठी 50 पेक्षा अधिक देशांच्या आणि आंतरराष्ट्रीय सागरी संस्थांच्या या युद्धसरावात ही भारतीय युद्धनौकाही युद्धाभ्यास करत आहे.
IMX/CE-23 हा जगातील सर्वात मोठ्या बहुराष्ट्रीय सागरी सरावांपैकी एक आहे. भारतीय नौदलाने पहिल्यांदाच यात सहभाग घेतला असला तरी, CMF द्वारे आयोजित केलेल्या सरावात भारतीय नौदलाचे जहाज सहभागी होण्याची ही दुसरी घटना आहे. यापूर्वी, 22 नोव्हेंबर रोजी, आयएनएस त्रिकंदने सीएमएफच्या नेतृत्वाखालील ऑपरेशन सी स्वॉर्ड 2 मध्ये भाग घेतला होता.
सी स्वॉर्ड 2 आणि IMX/CE-23 अशा युद्ध सरावांमध्ये सहभाग घेतल्यामुळे भारतीय नौदलाला आयओआर मधील सागरी भागीदारांसोबत संबंध अधिक भक्कम करण्यास तसेच आंतर-कार्यान्वयन आणि सामूहिक सागरी क्षमता वाढविण्यास मदत मिळते. त्याशिवाय प्रादेशिक स्थैर्य आणि सुरक्षिततेसाठी विधायक योगदान देण्यासाठीही या युद्धसराव उपयुक्त ठरतो.
ऊर्जा मंत्रालय
विजेची हानी कमी करण्याच्या दृष्टीने उर्जा लेखांकन करण्याचे ऊर्जा मंत्रालयाचा वीज वितरण कंपन्यांना  आदेश
नवी दिल्ली, 11 ऑक्टोबर 2021
सध्या सुरु असलेल्या ऊर्जा क्षेत्रातील सुधारणांच्या अंतर्गत एक महत्त्वाचे पाऊल म्हणून,नियमानुसार उर्जा लेखांकन करण्याचे आदेश ऊर्जा मंत्रालयाने आज वीज वितरण कंपन्यांना दिले. ऊर्जा संवर्धन अधिनियम, 2001 च्या तरतुदींअंतर्गत ऊर्जा मंत्रालयाच्या मान्यतेने ऊर्जा कार्यक्षमता विभागाने  यासंबंधीचे नियम जारी केले आहेत .वीज वितरण कंपन्यांद्वारे प्रमाणित ऊर्जा व्यवस्थापकाच्या माध्यमातून, 60 दिवसांच्या आत तिमाही वीज लेखांकनाची अट यासंदर्भातील अधिसूचनेत आहे. स्वतंत्र मान्यताप्राप्त वीज लेखा परीक्षकाद्वारे वार्षिक ऊर्जा लेखापरीक्षण देखील केले जाईल.हे दोन्ही अहवाल सार्वजनिक केले जातील. हा ऊर्जा लेखा अहवाल ग्राहकांच्या विविध श्रेणींद्वारे होणारा वीज वापर आणि विविध क्षेत्रातील पारेषण आणि वितरण हानी यासंदर्भात तपशीलवार माहिती देईल. मोठी हानी होणारे तसेच वीज चोरीचे क्षेत्र ओळखून सुधारात्मक कारवाई करण्यासाठी हा अहवाल सहाय्य्यकारी ठरेल. विज वितरण आणि पारेषण यातील हानी कमी करण्याच्या दृष्टीने योग्य उपाययोजना करण्यासाठी अहवालातल्या माहितीचा उपयोग वीज वितरण कंपन्यांना होईल.
वीज वितरण कंपन्यांना, योग्य पायाभूत सुविधांचे आधुनिकीकरण तसेच मागणीनुसार व्यवस्थापन  यासाठीच्या करण्यात येणाऱ्या प्रयत्नांचे प्रभावी पद्धतीने नियोजन करता येईल. हा उपक्रम आपल्या पॅरिस कराराची उद्दिष्टे पूर्ण करण्यासाठी भारताच्या हवामानासंदर्भातील कार्यामध्ये आणखी योगदान देईल.
वीज वितरण क्षेत्रातील अकार्यक्षमता आणि हानी कमी करण्याच्या एकूण उद्दिष्टासह डिस्कॉम्सची आर्थिक व्यवहार्यतेकडे वाटचाल व्हावी यादृष्टीने हे नियम ऊर्जा संरक्षण कायदा, 2001 च्या कक्षेत जारी करण्यात आले आहेत.उर्जा लेखा आणि लेखापरीक्षण अहवाल तयार करण्यात निपुण असणाऱ्या, तोटा कमी करण्यासाठी आणि इतर तांत्रिक उपायांसाठी योग्यरित्या शिफारसी करणाऱ्या राष्ट्रीय मान्यताप्राप्त ऊर्जा लेखापरीक्षक आणि ऊर्जा व्यवस्थापकांचा गट ऊर्जा कार्यक्षमता विभागाने प्रमाणित केला आहे.
वीज वितरणजाळ्याच्या परिघामधील व्होल्टेज पातळीवरील सर्व वीज प्रवाहांचा लेखाजोखा या ऊर्जा लेखांकनामध्ये निर्धारित असून यात अक्षय्य ऊर्जा निर्मिती आणि ग्राहकांसाठी खुला प्रवेश यासह ग्राहकांद्वारे ऊर्जेचा केलेल्या वापराचे मोजमाप याचा यात समावेश आहे. वार्षिक ऊर्जा लेखापरीक्षण आणि त्रैमासिक ऊर्जा लेखांकन आवश्यक पूर्व-अटी आणि अहवालाची आवश्यकता पूर्ण करण्यासाठी, आज जारी करण्यात आलेले नियम वीज वितरण कंपन्यांसाठी बहुप्रतिक्षित व्यापक आराखडा प्रदान करतात.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 476
दूरसंचार आणि माहिती तंत्रज्ञान मंत्रालय
डिजिटल पायाभूत सुविधा प्रदाते संघटनेच्या वार्षिक पथदर्शी कार्यक्रम 2022 मध्ये अश्विनी वैष्णव प्रमुख पाहुणे म्हणून आणि देवुसिंह चौहान सन्माननीय अतिथी म्हणून उपस्थित राहणार
नवी दिल्लीत उद्या आयोजित डिजिटल पायाभूत सुविधा प्रदाते संघटनेच्या  वार्षिक पथदर्शी कार्यक्रम 2022 मध्ये दळणवळण, इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव प्रमुख पाहुणे म्हणून तर दळणवळण राज्यमंत्री देवुसिंह चौहान हे सन्माननीय अतिथी म्हणून .उपस्थित राहणार आहेत.
डिजिटल पायाभूत सुविधा प्रदाते संघटना, ही डिजिटल पायाभूत सुविधा पुरवठादारांची एक सर्वोच्च उद्योग संघटना असून या वर्षी “5जी आणि त्यापलीकडे गतिशक्तीचा दृष्टिकोन ” या नवीन संकल्पनेसह वार्षिक पथदर्शी कार्यक्रम आयोजित करण्यासाठी ही संघटना सज्ज आहे.
पंतप्रधान नरेंद्र मोदीं यांच्या गतिशक्ती राष्ट्रीय बृहत आराखड्याशी पूर्णपणे सुसंगत अशी “5जी आणि त्यापलीकडे गतिशक्तीचा दृष्टिकोन” ही या कार्यक्रमाची संकल्पना आहे. गतिशक्तीमुळे देशातील दूरसंचार पायाभूत सुविधा अधिक भक्कम होण्यास मदत झाली आहे.
या कार्यक्रमादरम्यान आयोजित गट चर्चेमध्ये खाजगी आणि सार्वजनिक क्षेत्रातील तज्ज्ञांचा समावेश असेल. प्रत्येकाच्या जीवनात आणि देशाच्या विकासात 5 जी च्या प्रभावाबद्दलचा त्यांचा दृष्टिकोन हे तज्ज्ञ, या गटचर्चांच्या माध्यमातून सामायिक करतील.
14 सप्टेंबर 2022 रोजी हॉटेल द इम्पीरियल, जनपथ, नवी दिल्ली येथे आयोजित करण्यात आलेला डिजिटल पायाभूत सुविधा प्रदाते संघटनेचा वार्षिक पथदर्शी कार्यक्रम दुपारी 2.30 पासून सुरू होईल.
राष्ट्रपती कार्यालय
राष्ट्रपती द्रौपदी मुर्मू श्री सत्य साई मानव उत्कृष्टता विद्यापीठाच्या दुसऱ्या दीक्षांत समारंभात झाल्या सहभागी
पालक आणि शैक्षणिक संस्थांनी विद्यार्थ्यांना एक उत्तम निकोप वातावरण पुरवतानाच त्यांच्या आवडीचे करिअर निवडण्यासाठी आणि त्यात पुढे जाण्यासाठी त्यांना सहाय्य करावे : राष्ट्रपती मुर्मू
नवी दिल्ली, 3 जुलै 2023
राष्ट्रपती द्रौपदी मुर्मू आज 3 जुलै 2023 रोजी कर्नाटकातील मुद्दनहळ्ळी येथील श्री सत्य साई मानव उत्कृष्टता विद्यापीठाच्या दुसऱ्या दीक्षांत समारंभात सहभागी झाल्या.
श्री सत्य साई विद्यापीठ सर्व विद्याथ्यांना निःशुल्क शिक्षण देत असून आर्थिक दृष्ट्या दुर्बल घटकातील विद्यार्थ्यांना उच्च शिक्षण घेण्यासाठी मोफत वसतिगृह सुविधा प्रदान करत असल्याबद्दल आनंद झाल्याचे राष्ट्रपती यावेळी आयोजित कार्यक्रमात म्हणाल्या.
देशाच्या आणि समाजाच्या प्रगतीसाठी दर्जेदार आरोग्य सुविधा ही एक मूलभूत गरज असल्याचे राष्ट्रपती म्हणाल्या. प्रत्येक नागरिकाला माफक दरात आणि विश्वासार्ह आरोग्य सुविधा मिळाव्यात ही आपल्या सर्वांची एकत्रित जबाबदारी असल्याचे त्यांनी सांगितले. जगातील सर्वात मोठ्या आरोग्य विमा योजनेचा अनेक गरीब कुटुंबांना फायदा होत आहे, असेही त्या म्हणाल्या.
या स्पर्धेच्या युगात शैक्षणिक यश प्राप्त करण्याच्या वाढत्या दबावामुळे विद्यार्थ्यांमध्ये तणाव आणि मानसिक आरोग्याच्या समस्या वाढत आहेत, असे त्या म्हणाल्या. परीक्षांमध्ये मिळवलेले यश हेच त्यांच्या क्षमतांचे परिमाण असू शकत नाही, त्यांचे व्यक्तिमत्व, वागणूक आणि चारित्र्य हे शैक्षणिक यशापेक्षाही महत्वाचे आहेत, असे त्यांनी विद्यार्थ्यांना मार्गदर्शन करताना सांगितले. विद्यार्थ्यांना एक उत्तम निकोप वातावरण बहाल करण्याचे आणि त्यांच्या आवडीचे करिअर निवडण्यात आणि त्यात पुढे जाण्यासाठी त्यांना सहाय्य करण्याचे आवाहन राष्ट्रपतींनी पालक आणि शैक्षणिक संस्थांना केले.
या विद्यापीठातील सुमारे 66 टक्के या विद्यार्थिनी आहेत, हे अधोरेखित करून राष्ट्रपती म्हणाल्या की आज आपल्या कन्या प्रत्येक क्षेत्रात भरीव योगदान देत आहेत. आपल्या देशात होत असलेल्या परिवर्तनाची ही एक झलक आहे. परंपरांच्या भक्कम पायावर आधुनिक मूल्यांचा अंगीकार करून महिला देशाच्या विकासात मोठी भूमिका बजावू शकतात, असा विश्वास त्यांनी व्यक्त केला.
राष्ट्रपतींचे भाषण पाहण्यासाठी कृपया येथे क्लिक कराN.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
पर्यटन मंत्रालय
काश्मिरमधील पर्यटन विस्ताराच्या शक्यता आजमावण्यासाठी नंदनवनात आणखी एक दिवस हा पर्यटन महोत्सव पर्यटन मंत्रालय दिनांक 11ते 13 एप्रिल या कालावधीत श्रीनगर येथे आयोजित करत आहे
नवी दिल्ली, 10 एप्रिल 2021
पर्यटन मंत्रालय, काश्मिरमधील पर्यटन विस्ताराच्या शक्यता आजमावण्यासाठी नंदनवनात आणखी एक दिवस हा एक मोठा पर्यटन महोत्सव पर्यटन मंत्रालय दिनांक 11ते 13 एप्रिल या कालावधीत श्रीनगर येथे आयोजित करत आहे . जम्मू आणि काश्मीर, केंद्रशासित प्रदेशाचे नायब राज्यपाल श्री. मनोज सिन्हा आणि केंद्रीय पर्यटन आणि सांस्कृतिक राज्यमंत्री  श्री प्रल्हादसिंग पटेल या कार्यक्रमाच्या उद्घाटन प्रसंगी प्रतिनिधींना संबोधित करतील.
जम्मू काश्मीर पर्यटन विभाग, भारतीय वाणिज्य आणि उद्योग महासंघ आणि भारतीय गोल्फ पर्यटन संस्था  यांच्या संयुक्त विद्यमाने भारत सरकारचे पर्यटन मंत्रालय 11 ते 13 एप्रिल 2021 या कालावधीत या कार्यक्रमाचे आयोजन करत आहे. जम्मू आणि काश्मीर केंद्रशासित प्रदेशातील असंख्य पर्यटनस्थळाना उत्पादने म्हणून प्रदर्शित करणे आणि त्यांची आरामदायक पर्यटन,साहस,पर्यावरण, विवाह,चित्रपट तसेच बैठक,प्रोत्साहन, संमेलन,प्रदर्शन अशी पर्यटनाची विविधांगी ओळख करत निर्माण करण्यासाठी प्रोत्साहन देणे हा या कार्यक्रमाचा उद्देश आहे. पर्यटन मंत्रालयाचे सचिव श्री अरविंद सिंह व मंत्रालयाचे अन्य वरिष्ठ अधिकारी या वेळी उपस्थित राहतील.
या उत्सवाला भेट देणाऱ्या बाहेरच्या राज्यातील प्रतिनिधींसाठी ट्यूलिप गार्डनची तांत्रिक भेट आणि बी 2 बी सत्रासह अनेक चर्चा सत्रे, तंत्रज्ञान सहली, प्रदर्शन, संवादसत्रे अशा मनोरंजक कार्यक्रमांचे यावेळी आयोजन केलेले असून त्यात भारताच्या इतर भागातील आघाडीचे सहल चालक त्यांच्या जम्मू काश्मिरमधील सहभागधारकांसोबत भाग घेतील आणि संवाद साधतील .
12 एप्रिल 2020 रोजी होणाऱ्या पूर्ण सत्रांमध्ये 'काश्मिरला अधिक पसंतीचे पर्यटनस्थळ म्हणून उच्च स्तरावर नेणे', 'काश्मीर पर्यटनाच्या दृष्टीने अधिक महत्वपूर्ण बनविणे', काश्मीरमधील विविध पर्यटननिगडीत उत्पादनांचे प्रदर्शन, 'वाझवान, जाफरान' आणि शिकारा ...द स्टोरी कंटिन्यूज , या चार विषयावरील चर्चासत्र , आणि मास्टर शेफ पंकज भदौरिया यांच्यासोबत चाय पे चर्चा यांचा विविध आयोजित कार्यक्रमात समावेशआहे. .
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
माहिती आणि प्रसारण मंत्रालय
15व्या ताश्कंद आंतरराष्ट्रीय चित्रपट महोत्सवात केंद्रीय राज्यमंत्री डॉ. एल मुरूगन यांच्या नेतृत्वाखालील भारतीय प्रतिनिधीमंडळ सहभागी
15व्या ताश्कंद आंतरराष्ट्रीय चित्रपट महोत्सवाच्या उद्घाटन समारंभात केंद्रीय माहिती आणि प्रसारण राज्यमंत्री डॉ. एस. मुरुगन यांच्या नेतृत्वाखालील प्रतिनिधीमंडळ सहभागी झाले होते. या प्रतिनिधीमंडळात, ज्येष्ठ चित्रपट निर्माते-दिग्दर्शक उमेश मेहरा आणि राष्ट्रीय चित्रपट विकास महामंडळ – ‘एनएफडीसी’चे अधिकारी सहभागी झाले होते. भारत आणि उजबेकिस्तान यांच्यात चित्रपट निर्मितीतील सहकार्याची परंपरा अखंड रशियाच्या काळापासून आहे. एनएफडीसी व उजबेक किनो  यांच्यातील संयुक्त कार्यातून दोन्ही देशातील हे सहकार्य अधिक मजबूत केले जात आहे.
या कार्यक्रमाआधी, डॉ. मुरुगन यांनी उजबेकिस्तानचे संस्कृती आणि पर्यटन मंत्री, ओझोडबेक नजरबेकोव्ह यांची भेट घेतली. उभय नेत्यांनी दोन्ही देशांमधील पारंपारिक मैत्री आणि सहकार्याचा उल्लेख करत, तसेच चित्रपट निर्मिती आणि संस्कृतीसह विविध क्षेत्रात द्विपक्षीय संबंध वाढवण्याच्या गरजेवर सहमती दर्शवली.
यावेळी, डॉ. मुरुगन यांनी, पंतप्रधान नरेंद्र मोदी यांच्या गतिमान नेतृत्वाखाली भारताची सर्जनशील अर्थव्यवस्था मजबूत करण्यासाठी भारत सरकारच्या मजबूत धोरणांमुळे भारताच्या दृकश्राव्य क्षेत्रात झालेल्या प्रचंड विकासाविषयी उझबेकिस्तानच्या मंत्र्यांना माहिती दिली. सह-निर्मिती, चित्रीकरण आणि निर्मिती नंतरच्या क्षेत्रात, भारत-उजबेकिस्तान यांच्यात सहकार्य करण्याची हमी त्यांनी दिली. उझबेक चित्रपट निर्माते व विद्यार्थ्यांसाठी भारतीय चित्रपट आणि दूरचित्रवाणी संस्था अर्थात ‘एफटीआयआय’ सारख्या संस्थांमध्ये प्रशिक्षण देण्याची तयारीही त्यांनी दर्शवली.
चित्रपट महोत्सवा दरम्यान, डॉ. मुरुगन यांनी तुर्कीचे संस्कृती आणि पर्यटन उपमंत्री डॉ. बी. मुमकू यांच्या नेतृत्वाखालील प्रतिनिधी मंडळाचीही भेट घेतली. भारतातील चित्रीकरणाच्या उत्कृष्ट संधी तसेच भारतात चित्रपट निर्मिती करताना वापरल्या जाणाऱ्या अत्याधुनिक तांत्रिक पायाभूत सुविधांबद्दल देखील त्यांना माहिती देण्यात आली.
उपराष्ट्रपती कार्यालय
उपराष्ट्रपतींनी राष्ट्रपतींना त्यांच्या वाढदिवसानिमित्त दिल्या शुभेच्छा
उपराष्ट्रपती जगदीप धनखड आणि डॉ. सुदेश धनखड यांनी आज राष्ट्रपती भवनात जाऊन राष्ट्रपती द्रौपदी मुर्मू यांना वाढदिवसाच्या शुभेच्छा दिल्या.
उपराष्ट्रपती आपल्या ट्वीटर संदेशात म्हणाले;
“माननीय राष्ट्रपती द्रौपदी मुर्मू जी यांना वाढदिवसाच्या हार्दिक शुभेच्छा..त्यांना उत्तम आरोग्य आणि धैर्य लाभो . आपल्या देशाला यापुढेही त्यांचे मार्गदर्शन मिळत राहो.”
संरक्षण मंत्रालय
परदेशांकडून खरेदी करण्यासाठी नवीन बँकिंग धोरण
नवी दिल्ली, 25 जुलै 2022
सरकारी कामकाजाचे वाटप खासगी क्षेत्रातील बँकांना खुले करण्याचा करण्याचा एक भाग म्हणून संरक्षण मंत्रालयाच्या वित्तीय सेवा विभागाने एचडीएफसी बँक, आयसीआयसीआय बँक आणि अक्सिस बँक यांना, मंत्राल़याकडून परदेशांतील खरेदीबाबत पतपत्र  आणि थेट लाभ हस्तांतरण  यांच्या स्वरूपात वित्तीय सेवा पुरवण्याबाबत नियुक्त केले आहे. आतापर्यंत, केवळ प्राधिकृत सार्वजनिक क्षेत्रातील बँकांचाच उपयोग या सेवा पुरवण्यासाठी मंत्रालयाकडून करण्यात येत होता. पतपत्र आणि थेट लाभ हस्तांतरण या स्वरूपातील व्यवसाय खासगी क्षेत्रातील बँकांना पुरवल्यामुळे बँकांमध्ये अधिक निकोप स्पर्धा आणि कार्यक्षमता आणली जाईल, अशी अपेक्षा व्यक्त होत आहे.
राज्यसभेत आज संरक्षण राज्यमंत्री अजय भट यांनी गीता तथा चंद्रप्रभा यांनी विचारलेल्या प्रश्नाच्या लेखी उत्तरात ही माहिती दिली.S.Kakade/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 212.52  कोटी लसमात्रा देण्यात आल्या आहेत.
गेल्या 24 तासात 12,90,443 मात्रा देण्यात आल्या.
भारतातील उपचाराधीन रुग्णांची संख्या सध्या 62,748 आहे
उपचाराधीन रुग्णांचे प्रमाण 0.14 % आहे
रुग्ण बरे होण्याचा दर सध्या 98.67% आहे.
गेल्या 24 तासात 9,828 रुग्ण बरे झाले, त्यामुळे बरे झालेल्यांची एकूण संख्या वाढून 4,38,45,680 वर पोहचली.
गेल्या 24 तासात 7,946 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 88.61 कोटी चाचण्या करण्यात आल्या. गेल्या 24 तासात 2,66,477 चाचण्या करण्यात आल्या.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय राज्यमंत्री डॉ जितेंद्र सिंह यांनी आयएएस / नागरी सेवा परीक्षा 2022 मधील देशातील अव्वल 20 उमेदवारांचा केला सत्कार
नागरी सेवेतील 2022 ची ही तुकडी "बॅच ऑफ चेंज लीडर्स" आहे, जगातील आघाडीच्या देशांपैकी एक म्हणून 25 वर्षांनंतर भारत स्वातंत्र्याची 100 वर्षे साजरी करेल तेव्हा या तुकडीतील अधिकारी प्रशासकीय सेवेत प्रमुख पदांवर असतील- डॉ जितेंद्र सिंह
नवी दिल्ली, 30 मे 2023
केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी नॉर्थ ब्लॉक मधील कार्मिक आणि प्रशिक्षण विभाग मुख्यालयात आयएएस/ नागरी सेवा परीक्षा 2022 मध्ये उत्तीर्ण झालेल्या देशातील अव्वल 20 उमेदवारांशी संवाद साधला आणि त्यांचा सत्कार केला. या परीक्षेचा निकाल 23 मे 2023 रोजी जाहीर झाला.
आयएएस / नागरी सेवा परीक्षा 2022 मध्ये उत्तीर्ण झालेल्या देशातील अव्वल 20 उमेदवारांपैकी पहिल्या चार तसेच उर्वरित मध्ये 60 टक्के महिला आहेत . पंतप्रधान नरेंद्र मोदी सरकारच्या गेल्या 9 नऊ वर्षांमध्ये महिलांच्या सहभागाकडून महिला नेतृत्वाकडे भारत वाटचाल करत असून लोकसंख्याशास्त्रीय बदलाचे हे मोठे प्रतिबिंब आहे असे डॉ जितेंद्र सिंह म्हणाले. गेल्या वर्षीही पहिल्या तीन क्रमांकावर महिला होत्या असे सांगून 2023 च्या नागरी सेवा परीक्षेत हॅट्रिक होईल अशी आशा त्यांनी व्यक्त केली.
यावर्षी अव्वल 20 पैकी केवळ 8 अभियंते आहेत आणि एक वैद्यकीय शाखेतील असून उर्वरित इतर शाखेतील आहेत असे डॉ जितेंद्र सिंह यांनी अधोरेखित केले आणि तंत्रज्ञानाच्या योग्य वापराद्वारे सेवांचे लोकशाहीकरण असे वर्णन करत त्यांनी या बदलाचे स्वागत केले.
गेल्या काही वर्षांमध्ये होत असलेल्या लोकसंख्याशास्त्रीय बदलांचीही त्यांनी दखल घेतली. ते संपूर्ण भारतातील राज्यांचे प्रतिनिधित्व करतात कारण हे उमेदवार बिहार, उत्तर प्रदेश, पंजाब, दिल्ली, हरियाणा, महाराष्ट्र, केरळ , मध्य प्रदेश, राजस्थान आणि तेलंगणा या राज्ये/केंद्रशासित प्रदेशातील आहेत असे सिंह म्हणाले. हा लिंग आणि लोकसंख्याशास्त्रीय बदल भारतासारख्या वैविध्यपूर्ण देशासाठी चांगला आहे असेही त्यांनी नमूद केले.
अव्वल 20 उमेदवार आणि त्यांच्या कुटुंबातील सदस्यांचे स्वागत करताना केलेल्या भाषणात, डॉ जितेंद्र सिंह यांनी 2022 च्या नागरी सेवेतील तुकडीचे वर्णन “बॅच ऑफ चेंज लीडर्स” असे केले. जगातील आघाडीच्या देशांपैकी एक म्हणून 25 वर्षांनंतर भारत स्वातंत्र्याची 100 वर्षे साजरी करेल तेव्हा या तुकडीतील अधिकारी प्रशासकीय सेवेत प्रमुख पदांवर असतील असे ते म्हणाले.
आयोगाने एकूण 933 उमेदवारांची  खालील विभागणीनुसार विविध सेवांवर नियुक्तीसाठी शिफारस केली आहे:
|
|
GENERAL
|
|
EWS
|
|
OBC
|
|
SC
|
|
ST
|
|
TOTAL
|
|
Out of which PwBD
|
|
345
|
|
99
|
|
263
|
|
154
|
|
72
|
|
933
|
|
41
अव्वल 20 उमेदवारांमध्ये 12 महिला आणि 8 पुरुष उमेदवारांचा समावेश आहे.
या प्रसंगी डॉ जितेंद्र सिंह यांनी आयएएस सिव्हिल लिस्ट 2023 प्रसिद्ध केली. ई-बुक आयएएस सिव्हिल लिस्ट हा भारत सरकारच्या डिजिटल इंडिया उपक्रमात योगदान देण्याच्या दिशेने विभागाचा एक प्रयत्न आहे. या उपक्रमामुळे सिव्हिल सूचीच्या प्रकाशनावरील खर्च कमी होऊन संसाधनांचा आर्थिक विनियोग देखील होईल.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
इलेक्ट्रॉनिक्स आणि माहिती तंत्रज्ञान मंत्रालय
डॉ. मदन मोहन त्रिपाठी यांनी एनआयईएलआयटीचे  महासंचालक म्हणून पदभार स्वीकारला
नवी दिल्ली, 2 फेब्रुवारी 2022
डॉ. मदन मोहन त्रिपाठी यांनी आज नॅशनल इन्स्टिट्यूट ऑफ इलेक्ट्रॉनिक्स अँड इन्फॉर्मेशन टेक्नॉलॉजी  चे महासंचालक म्हणून पदभार स्वीकारला. नॅशनल इन्स्टिट्यूट ऑफ इलेक्ट्रॉनिक्स अँड इन्फॉर्मेशन टेक्नॉलॉजी  ही केंद्र सरकारच्या इलेक्ट्रॉनिक्स आणि माहिती तंत्रज्ञान मंत्रालयाच्या  अंतर्गत एक स्वायत्त संस्था आहे.
एनआयईएलआयटीमध्ये रुजू होण्यापूर्वी, डॉ. मदन मोहन त्रिपाठी नवी दिल्ली येथील दिल्ली तंत्रज्ञान विद्यापीठात  प्राध्यापक म्हणून कार्यरत होते. दिल्ली तंत्रज्ञान विद्यापीठात त्यांनी अंतर्गत गुणवत्ता हमी विभागाचे  संचालक आणि बौद्धिक संपदा अधिकार विभागाचे समन्वयक म्हणूनही काम केले.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
महिला आणि बालविकास मंत्रालय
पंतप्रधान राष्ट्रीय बाल पुरस्कारांसाठी अर्ज सादर करण्याची मुदत 31 ऑगस्ट 2023 पर्यंत वाढविण्यात आली
नवी दिल्ली 10 जुलै 2023
केंद्रीय महिला आणि बालविकास मंत्रालयाने पंतप्रधान राष्ट्रीय बाल पुरस्कारांसाठी अर्ज सादर करण्याची अंतिम मुदतीत वाढ करत आता ती 31 जुलै 2023 ऐवजी 31 ऑगस्ट 2023 अशी केली आहे. सामान्य जनतेच्या माहितीसाठी असे कळवण्यात येत आहे की https://awards.gov.in या राष्ट्रीय पुरस्कार पोर्टलच्या माध्यमातून पंतप्रधान राष्ट्रीय बाल पुरस्कार , 2024 करिता अर्ज सादर करण्याची प्रक्रिया सुरु करण्यात आली आहे. असामान्य धाडस, क्रीडा, समाजसेवा, विज्ञान आणि तंत्रज्ञान, पर्यावरण, कला आणि संस्कृती तसेच नवोन्मेष या क्षेत्रातील अतुलनीय कार्याला राष्ट्रीय पातळीवर नावलौकिक मिळवून देण्याच्या उद्देशाने या पुरस्कारांची सुरुवात करण्यात आली आहे.
भारतीय नागरिक असलेले आणि भारताचा रहिवासी असलेले कोणतेही लहान मूल, ज्याचे वय 18 वर्षांहून जास्त नाही  या पुरस्कारांसाठी अर्ज करू शकते. अथवा कोणतीही इतर व्यक्ती देखील पुरस्कारासाठी पात्र असणाऱ्या मुलाचे नामांकन सादर करू शकते. पीएमआरबीपीसाठीचे अर्ज केवळ या पुरस्कारांसाठी विहित केलेल्या https://awards.gov.in या ऑनलाईन पोर्टलच्या माध्यमातूनच स्वीकारण्यात येतील.
पंतप्रधान कार्यालय
मनोरमा वृत्त परिषद 2019 ला पंतप्रधान उद्या संबोधित करणार
नवी दिल्ली, 29 ऑगस्ट 2019
पंतप्रधान नरेंद्र मोदी उद्या 30 ऑगस्ट 2019 रोजी सकाळी 10 वाजता व्हिडिओ कॉन्फरन्सिंगद्वारे ‘मनोरमा वृत्त परिषद 2019’ ला संबोधित करणार आहेत. मल्याळम मनोरमा कंपनी लिमिटेडने कोची इथे या परिषदेचे आयोजन केले आहे.
R.Tidke/S.Kakade/D.Rane
(Visitor Counter : 65
वस्त्रोद्योग मंत्रालय
पीएम मित्र पार्क्समध्ये व्यवसाय सुरू करून ते विस्तारित करण्यासाठी उद्योग क्षेत्राने दाखवलेल्या उत्साहाबद्दल केंद्रीय वस्त्रोद्योग मंत्री पीयूष गोयल यांनी केली प्रशंसा
वस्त्रोद्योग उत्पादनासाठी अनुकूल परिसंस्था तयार केल्याबद्दल गुजरात, कर्नाटक, मध्य प्रदेश, महाराष्ट्र, तेलंगणा, तामिळनाडू आणि उत्तर प्रदेश या राज्यांचे गोयल यांनी केले कौतुक
नवी दिल्ली, 21 जून 2023
प्रधानमंत्री मेगा इंटिग्रेटेड टेक्सटाईल रीजन अँड अपेरल  पार्क्समध्ये व्यवसाय सुरू करून ते विस्तारित करण्यासाठी उद्योग क्षेत्राने दाखवलेल्या उत्साहाचे केंद्रीय वस्त्रोद्योग, वाणिज्य आणि उद्योग, ग्राहक व्यवहार तसेच अन्न आणि सार्वजनिक वितरण मंत्री पीयूष गोयल यांनी कौतुक केले आहे. ‘पीएम मित्र योजनेअंतर्गत वस्त्रोद्योगातील गुंतवणुकीच्या संधी’ या विषयावरील परिसंवादाच्या अध्यक्षस्थानावरून ते काल नवी दिल्ली येथे बोलत होते. या क्षेत्रात अधिक प्रगती करण्यासाठी संशोधन आणि विकास त्याचबरोबर नवोपक्रमासाठी सहकार्य आणि भागीदारी करण्याचे आवाहन त्यांनी उद्योगांना केले.
कापड उत्पादनासाठी सक्षम परिसंस्था तयार करण्यासाठी गुजरात, कर्नाटक, मध्य प्रदेश, महाराष्ट्र, तेलंगणा, तामिळनाडू आणि उत्तर प्रदेश या 7 राज्य सरकारांनी राबवलेल्या अनुकरणीय उपक्रमांची त्यांनी प्रशंसा केली. वस्त्रोद्योग मंत्रालयाच्या विद्यमान आकर्षक योजनांचा लाभ घेण्यासाठी त्यांनी प्रोत्साहन दिले. या योजनांमध्ये राष्ट्रीय तांत्रिक वस्त्रोद्योग अभियान आणि वस्त्रोद्योग क्षेत्रातील क्षमता वाढवण्याची योजना  यांचा समावेश आहे.
वाढती जागतिक मागणी पूर्ण करण्यासाठी या क्षेत्रातील गुंतवणूकदारांना उत्पादन केंद्र तयार करणे किंवा ते विस्तारित करणे यासाठी मदत करण्याकरिता वस्त्रोद्योग मंत्रालयामध्ये एक समर्पित इन्व्हेस्ट इंडिया डेस्क स्थापन करण्याची सूचना गोयल यांनी केली.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
मंत्रिमंडळ
वस्तू आणि सेवा कर नेटवर्कमध्ये सरकारची मालकी वाढवणे आणि स्थलांतर योजनेसह सध्याच्या संरचनेत बदल करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 26 सप्टेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत वस्तू आणि सेवा कर नेटवर्क म्हणजेच जीएसटीएनमध्ये सरकारची मालकी वाढवणे आणि स्थलांतर योजनेसह सध्याच्या संरचनेत बदल करण्याच्या प्रस्तावाला मंजुरी देण्यात आली. याची सविस्तर माहिती पुढीलप्रमाणे:-
- जीएसटीएनमधल्या बिगर सरकारी संस्थांकडे असलेले 51 टक्के समभाग सम प्रमाणात केंद्र आणि राज्य सरकारांकडे हस्तांतरित करणे तसेच जीएसटीएन मंडळाला खाजगी कंपन्यांकडे असलेल्या समभागांच्या हस्तांतरणाची प्रक्रिया सुरु करण्याची परवानगी देणे.
- जीएसटीएनची पुनर्रचना करणे ज्या अंतर्गत केंद्र आणि राज्य सरकारांकडे संपूर्ण मालकी हक्क  समप्रमाणात म्हणजे प्रत्येकी 50 टक्के इतके असते.
- जीएसटीएनच्या सध्याच्या रचनेत बदल करुन केंद्र आणि राज्य सरकारांकडून प्रत्येकी 3 संचालकांचा समावेश करणे तसेच संचालक मंडळांकडून शिफारस करण्यात आलेल्या तीन स्वायत्त संचालकांचा, एक अध्यक्ष आणि एका प्रमुख कार्यकारी अधिकाऱ्याचा समावेश करणे. या नव्या रचनेनुसार एकूण संचालकांची संख्या 11 असेल.
N.Sapre/R.Aghor/P.Malandkar
(Visitor Counter : 87
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 212 कोटी 39 लाखांहून अधिक मात्रा देण्यात आल्या 
गेल्या 24 तासात 22,50,854 लस मात्रा देण्यात आल्या.
भारतातील उपचाराधीन रुग्णांची संख्या सध्या 64,667
उपचाराधीन रुग्णांची संख्या प्रमाण आहे 0.15%
रुग्ण बरे होण्याचा दर सध्या 98.67%
गेल्या 24 तासात 10,828 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,38,35,852
गेल्या 24 तासात 7,231नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  88.58 कोटी कोविड तपासण्या घेण्यात आल्या, असून गेल्या 24 तासात 3,52,166 कोविड तपासण्या घेण्यात आल्या.